КIуэкIуэ Ю . А . яIущIащ я щхьэ IуэхукIэ зыкъыхуэзыгъэзахэм
КъБР-м и Iэтащхьэ КIуэкIуэ Юрий дыгъуасэ яIущIащ я щхьэ IуэхукIэ къыхуэкIуахэм.
ЦIыхухэм зыкъызэрыхуагъэзахэм ящыщщ ту-рист-рекреацэ комплексым зегъэужьыным, инвестицэхэр къыхегъэлъхьэным, республикэм и цIыхухэм лэжьэнымкIэ яIэ хуитыныгъэхэр ягъэзэщIэнымкIэ щIэгъэкъуэн хъуным пыщIа Iуэхухэр.
Республикэм и Iэтащхьэр цIыхухэм щаIущIэм кърихьэлIащ КъБР-м и Правительствэм и УнафэщIым и япэ къуэдзэ Дадэ М. А., КъБР-м курортхэмрэ туризмэмкIэ и министр Хьэсанэ И. М., щIы, мылъку зэхущытыкIэхэмкIэ министрым и къалэнхэр зыгъэзащIэ Ерыстау Л. А. сымэ.
КъБР-м и Iэтащхьэмрэ
Правительствэмрэ я
пресс-IуэхущIапIэ.
